
Avtale om levering av
kunngjøringer i xml-format fra Brønnøysundregistrene


	
1. Avtalepartene

Avtalepartene er Brønnøysundregistrene som ansvarlig for kunngjøringsdatabasen, og kunde ____________________________________(navn og organisasjonsnummer xxx xxx xxx).

2. Formål

Formålet med avtalen er å sette vilkår for kjøp av kunngjøringer og fastsette innholdet i disse.

3.     Avtaledokumentene

Følgende vedlegg er del av avtalen i tillegg til denne avtaleteksten:
· Vedlegg 1:	Oversikt over kunngjøringstyper som inngår i abonnementet	
· Vedlegg 2:	Priser og betalingsvilkår
· Vedlegg 3:	Kontaktinformasjon
· Vedlegg 4:	Endringer

4. Rammebetingelser

Avtalen gjelder innenfor de rammer som følger av lover og regler om behandling av opplysninger om kunngjøringer og for utøvelse av mottakers virksomhet. 

Tjenesten kan innebære behandling av personopplysninger. Den etterfølgende behandling av personopplysningene skal oppfylle alle krav til behandling av personopplysninger, sikkerhetskrav o.l. med gjeldende norsk personvernlovgivning, herunder forordning (EU) 2016/679 av 27. april 2016 ("personvernforordningen") og IKT-forskriften der denne er relevant. Den behandlingsansvarlige, fysisk eller juridisk person som behandler personopplysninger, har et selvstendig ansvar for oppfyllelse av de plikter som følger av gjeldende lovgivning. Blant annet må hen sørge for at det foreligger et rettslig grunnlag for sin behandling.

5. Datainnhold

Avtalen gjelder regelmessig oppdatering av kunngjøringer fra Brønnøysundregistrenes kunngjøringsdatabase. Kunngjøringsdatabasen ivaretar innholdsmessig både de norske lovkrav og de EU-rettslige krav til kunngjøringer av foretaksopplysninger.

Vedlegg 1 inneholder en oversikt over informasjonselementene som inngår i avtalen.
6. Levering

Oppdateringer fra kunngjøringsdatabasen leveres på tildelt SFTP-konto.

7. Varslingsplikt

Partene skal varsle hverandre, og nødvendige tiltak skal iverksettes ved mistanke om brudd, risiko eller hendelser relatert til alle typer sikkerhetshendelser eller personvernavvik i form av brudd på konfidensialitet, integritet eller tilgjengelighet.
 
Hvis tjenesten helt eller delvis ikke kan utføres som avtalt, skal Brønnøysundregistrene varsle kunden om dette. Varselet skal, hvis mulig, angi årsak til forsinkelsen, samt når, og i hvilken grad, ytelsen kan utføres. Nytt varsel skal gis dersom det viser seg at forholdene det er varslet om, må antas å ikke kunne la seg utbedre innen den tid som ble angitt i det opprinnelige varselet.

Dersom Brønnøysundregistrene ikke kan levere oversikten i samsvar med denne avtalen, skal kunden varsles om dette uten ugrunnet opphold.

Varsling skal skje til kontaktpersoner som nevnt i avtalens vedlegg 3.

8. Bruk av overførte opplysninger

Kunden er behandlingsansvarlig fra det øyeblikket de mottar registeropplysningene. 

9. Sikring av opplysningene

Mottaker plikter å sikre opplysningene nødvendig fysisk og logisk, slik at de sikres konfidensialitet, kvalitet og ønsket tilgjengelighet.

10. Taushetsplikt

Partenes taushetsplikt reguleres av forvaltningsloven §13 og taushetserklæringer som måtte være utstedt. Samme taushetsplikt som påligger partene, gjelder også for dem som måtte utføre datatjenester for en av partene.

11. Pris og betaling

Pris og betalingsvilkår kommer frem av vedlegg 2.

12. Endringer

Dersom Brønnøysundregistrene endrer på noe av det som er nevnt i vedlegg 1, skal kunden ha skriftlig melding om dette uten ugrunnet opphold. Brønnøysundregistrene skal opplyse hvilken type informasjon endringen gjelder, når endringen gjelder fra og hva endringen betyr for innholdet i de overførte opplysningene. 

Endringer i avtalen skal være skriftlig. Brønnøysundregistrene fører oversikt over endringene i vedlegg 4.

13. Risiko, ansvar og erstatning

Hver av partene bærer selv risikoen for skade på og ødeleggelse av informasjon, lister, data, registreringsgrunnlag, programmer m.v. som følge av en tilfeldig hendelse eller hendelig uhell i den tid vedkommende har disse i bruk og/eller besittelse.

Partenes ansvar for slik skade eller ødeleggelse er begrenset til å gjenskape tapte data i den grad disse er tilgjengelig. Begrensningen gjelder likevel ikke hvis den annen part lider et tap som følger av at vedkommende blant annet ikke har fulgt de sikkerhetsrutiner som står i avtalen.

Brønnøysundregistrene er ikke ansvarlig overfor tredjeperson for tap eller skade denne blir utsatt for som følge av at det oppstår feil i informasjonen som skyldes kunden.

I andre tilfeller enn de som er direkte regulert av bestemmelsene ovenfor, er partene erstatningspliktige etter norsk rett hvis det kan påvises uaktsomhet. Brønnøysundregistrene sitt erstatningsansvar er likevel begrenset til et samlet beløp per år tilsvarende det beløp kunden betaler i det aktuelle år for denne tjenesten. Ingen av partene er likevel erstatningsansvarlig for følgeskader, konsekvensskader, ansvar for avbrudd eller lignende.

Hvis ikke annet er avtalt, kan ingen av partene gjøre hverandre ansvarlig for forhold som skyldes:

· svikt i kommunikasjonslinjen som ikke eies av noen av partene og/eller strømbrudd,
· svikt som følge av at en av partene ikke har oppfylt sine forpliktelser, 
· andre forhold som parten selv bærer risikoen for. 

Ansvar kan ikke gjøres gjeldende mot noen av partene på grunn av forhold eller hindringer som kommer inn under reglene om force majeure.

Kunden må i avtale med sine kunder inkludere bestemmelser om erstatningsansvar. Dette skal hindre kundene i å fremme erstatningskrav mot Brønnøysundregistrene på områder som de ifølge bestemmelsene i denne avtalen ikke har anledning til.

Dersom et krav likevel blir fremmet mot Brønnøysundregistrene, har Brønnøysundregistrene regresskrav mot kunden for den del av erstatningskravet som måtte overstige de begrensninger som er gitt ovenfor. Dette gjelder likevel ikke hvis kunden har tatt de angitte forbehold, men at Brønnøysundregistrene likevel blir ansvarlig som følge av norsk lov. 

14. Opphør ved mislighold

Den som vil påberope seg noe som mislighold, må klage skriftlig uten ugrunnet opphold etter at vedkommende fikk kjennskap til forholdet.

Partene kan heve avtalen hvis den annen part i vesentlig grad misligholder sine forpliktelser etter avtalen, og forholdet ikke er rettet etter at vedkommende skriftlig er gitt en frist på 30 dager. Overtredelse av pkt. 4 og 10 blir alltid sett på som vesentlig mislighold. Ved overtredelse av pkt. 10 kan avtalen heves umiddelbart og uavhengig av fristen på 30 dager. Hevingen gjelder hele avtalen.

Hvis det fremmes krav om erstatning i forbindelse med påberopt mislighold, vil taushetsplikten i avtalens punkt 10 også gjelde for erstatningskravet.

15. Varighet og opphør

Avtalen gjelder til en av partene sier den opp skriftlig med minimum to måneders varsel.

16. Ansvarlige kontaktpersoner

Når partene ønsker å henvende seg til hverandre om forhold rundt denne avtalen skal dette gjøres til kontaktpersoner og via e-post oppgitt i vedlegg 3. 

17. Undertegning

Denne avtalen er undertegnet i 2 – to eksemplarer. Partene har hver sitt eksemplar.



Brønnøysund den……/……20……





……………………………………..			……………………………………………..
For Brønnøysundregistrene				For kunde











Vedlegg 2 

PRISER OG BETALING


Pris for abonnementsløsningen avhenger av hvilke kunngjøringstyper som er valgt skal inngå i avtalen. Hvilke kunngjøringstyper som skal inngå i abonnementet skal gå frem av avtalens vedlegg 1.

Minstepris abonnement: kr. 2.500,-

Faktura vil bli tilsendt etterskuddsvis 2 ganger pr år.
Perioden 1. januar – 30. juni faktureres i juli.
Perioden 1. juli – 31.desember faktureres i januar.

Offentlig myndighet mottar dataene vederlagsfritt.

Forsinket betaling
Ved for sen innbetaling beregnes forsinkelsesrente i samsvar med den sats som til enhver tid er fastsatt i medhold av lov om rente ved forsinket betaling.































Vedlegg 3

KONTAKTINFORMASJON 

Kontaktinformasjon hos Brønnøysundregistrene

Alle henvendelser som gjelder denne avtalen sendes til epost: Fagstillinger@brreg.no

Faglig kontaktperson: Kari Bjørkås Westerberg 
	 

Kontaktinformasjon hos kunden: 
Faglig kontaktperson: 
	
	Telefon: 
	E-post:

Teknisk kontaktperson: 
	
	Telefon: 
	E-post:
























Vedlegg 4 

Endringer

1.1.2025 

Ny kunngjøring fra Løsøreregisteret, åpning av gjeldsforhandling.
Denne kunngjøringstypen gjelder åpning av gjeldsforhandling for privatpersoner etter gjeldsordningsloven.

Kunden vil motta en slette-xml når kunngjøringen skal slettes. Kunngjøringen skal senest slettes etter ett år.

Bemerk at når kunngjøring av "åpning av gjeldsforhandling" utgår, skal denne kunngjøringen fjernes helt. Sletting skjer etter reglene i gjeldsordningsloven § 7-1 første ledd (ikrafttredelse fra 01.01.2025).
 

